9. การจัดการ

9.1 โครงสร้างการจัดการ

โครงสร้างการจัดการของบริษัทประกอบด้วยคณะกรรมการ จำนวนทั้งสิ้น 3 ชุด ได้แก่
คณะกรรมการบริษัท คณะกรรมการบริหาร คณะกรรมการตรวจสอบ
ซึ่งรายละเอียดของคณะกรรมการแต่ละชุดมีรายละเอียดดังนี้

9.1.1 อำนาจหน้าที่ของคณะกรรมการบริษัท

คณะกรรมการบริษัทมีขอบเขตอำนาจหน้าที่ในการปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัท ตลอดจนมติที่ประชุมผู้ถือหุ้นของบริษัท
ร่วมกันกำหนดนโยบายและทิศทางการดำเนินงานของบริษัท
กำกับและควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
จัดให้มีการประชุมคณะกรรมการของบริษัท เพื่อปรึกษาหารือและลงมติ ในเรื่องการบริหารงาน
การบริหารองค์กร และเรื่องใด ๆ ที่เกี่ยวข้องกับการดำเนินธุรกิจของบริษัท ตลอดจนติดตามผล
และปรับปรุงการดำเนินงานของบริษัทให้เป็นไปตามนโยบายและดำเนินงานของบริษัทที่กำหนดไว้

คณะกรรมการบริษัท ประกอบด้วยกรรมการจำนวนทั้งสิ้น 9 ท่าน ดังนี้

  -------------------------------------------------------------------------------
  ลำดับที่         รายชื่อ                               ตำแหน่ง                     
  ------------- ------- --------------------------- -------------------------- --
  1.                    นายสุพล วัธนเวคิน              ประธานกรรมการ              

  2.                    นายวิเชียร เจียกเจิม            กรรมการผู้จัดการ              

  3.                    นางสาวฐิตินันท์ วัธนเวคิน         กรรมการ ผู้ช่วยกรรมการผู้จัดการ  

  4.                    นายประวิทย์ วรุตบางกูร          กรรมการ ผู้ช่วยกรรมการผู้จัดการ  

  5.                    นายวีระพล ไพรัชเวทย์           กรรมการ ผู้ช่วยกรรมการผู้จัดการ  

  6.                    นายธนวัฒน์ เนียมทรัพย์           กรรมการ ผู้ช่วยกรรมการผู้จัดการ  

  7.                    นายคียิน แซ่วู                  ประธานกรรมการตรวจสอบ       

  8.                    นายธานินทร์ จิระสุนทร           กรรมการตรวจสอบ             

  *9.                   นายพิชัย ดัชณาภิรมย์             กรรมการตรวจสอบ             
  -------------------------------------------------------------------------------

หมายเหตุ * ปัจจุบันได้ลาออกจากการเป็นกรรมการแล้ว

9.1.2 อำนาจหน้าที่ของคณะกรรมการบริหาร

คณะกรรมการบริหารมีความรับผิดชอบเกี่ยวกับการวางแผนงาน คัดเลือกผู้บริหารระดับสูง
กำหนดระเบียบการ และบริหาร
เพื่อให้การดำเนินงานของบริษัทเป็นไปตามนโยบายของคณะกรรมการบริษัท
ตลอดจนมีอำนาจหน้าที่แต่งตั้งคณะอนุกรรมการคณะหนึ่ง หรือหลายคณะ
จากบุคคลตามจำนวนที่เห็นสมควร เพื่อปฏิบัติหน้าที่โดยทั่วไป หรือเฉพาะกิจการอันใดอันหนึ่ง
หรือระยะเวลาใดเวลาหนึ่ง เพื่อประโยชน์ของบริษัท กำหนดแผนงานเพื่อให้บรรลุถึงนโยบาย
และเป้าหมายของบริษัท รวมถึงการพิจารณาสินเชื่อและการประนอมหนี้ตามนโยบายของบริษัท

คณะกรรมการบริหาร ประกอบด้วยกรรมการจำนวนทั้งสิ้น 9 ท่าน ดังนี้

  -------------------------------------------------------------------------------
  ลำดับที่         รายชื่อ                               ตำแหน่ง                     
  ------------- ------- --------------------------- -------------------------- --
  1.                    นายสุพล วัธนเวคิน              ประธานกรรมการบริหาร         

  2.                    นายวิเชียร เจียกเจิม            กรรมการผู้จัดการ              

  3.                    นางสาวฐิตินันท์ วัธนเวคิน         กรรมการ ผู้ช่วยกรรมการผู้จัดการ  

  4.                    นายประวิทย์ วรุตบางกูร          กรรมการ ผู้ช่วยกรรมการผู้จัดการ  

  5.                    นายวีระพล ไพรัชเวทย์           กรรมการ ผู้ช่วยกรรมการผู้จัดการ  

  6.                    นายธนวัฒน์ เนียมทรัพย์           กรรมการ ผู้ช่วยกรรมการผู้จัดการ  

  7.                    นายเชษฐ์ ภัทรากรกุล            ผู้ช่วยกรรมการผู้จัดการ          

  8.                    นางสินีนาถ เดชะคุปต์            ผู้ช่วยกรรมการผู้จัดการ          

  9.                    นายศราวุธ จารุจินดา            ผู้ช่วยกรรมการผู้จัดการ          
  -------------------------------------------------------------------------------

  9.1.3 อำนาจหน้าที่ของคณะกรรมการตรวจสอบ

  จัดตั้งขึ้นโดยการอนุมัติของคณะกรรมการบริษัท เพื่อเป็นองค์กรอิสระที่จะให้การ

สนับสนุนและปฏิบัติการในนามของคณะกรรมการบริษัทเพื่อสอบทานข้อมูลทางการเงินที่เสนอแก่ผู้ถือหุ้น
และผู้ที่เกี่ยวข้องอื่น สอบทานระบบการควบคุมภายในที่ฝ่ายจัดการ
และคณะกรรมการบริษัทกำหนดให้มีขึ้น และกระบวนการตรวจสอบภายใน
การสื่อสารกับผู้สอบบัญชีของบริษัท
เพื่อให้คณะกรรมการตรวจสอบสามารถปฏิบัติงานได้ตามหน้าที่ที่คณะกรรมการบริษัทมอบหมาย
คณะกรรมการตรวจสอบมีอำนาจ บทบาท และหน้าที่การปฏิบัติงานดังนี้.-

  - สอบทานให้มีการรายงานทางการเงินอย่างถูกต้อง และเพียงพอ

  - สอบทานให้มีระบบการควบคุมภายใน และการตรวจสอบภายใน ที่เหมาะสมและมีประสิทธิภาพ

  - พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกั

    หรือรายการที่อาจมีความขัดแย้งทางผลประโยชน์ให้มีความถูกต้อง และครบถ้วน

-   จัดทำรายงานการปฏิบัติงานของคณะกรรมการตรวจสอบเสนอคณะ

    กรรมการบริษัทและรายงานการกำกับดูแลกิจการเสนอต่อผู้ถือหุ้น

  คณะกรรมการตรวจสอบประกอบด้วยกรรมการจำนวนทั้งสิ้น 3 ท่าน และ

  เลขานุการคณะกรรมการตรวจสอบ จำนวน 1 ท่าน ดังนี้

  --------------------------------------------------------------------------------
  ลำดับที่         รายชื่อ                               ตำแหน่ง
  ------------- ------- --------------------------- ------------------------------
  1.                    นายคียิน แซ่วู                  ประธานกรรมการตรวจสอบ

  2.                    นายธานินทร์ จิระสุนทร           กรรมการตรวจสอบ

  3.*                   นายพิชัย ดัชณาภิรมย์             กรรมการตรวจสอบ

  4.                    นายเกรียงศักดิ์ ศุกร์คณาภรณ์       เลขานุการคณะกรรมการตรวจสอบ
  --------------------------------------------------------------------------------

หมายเหตุ * ปัจจุบันได้ลาออกจากการเป็นกรรมการแล้ว

  9.1.4 ข้อมูลกรรมการบริษัท ผู้บริหาร และผู้มีอำนาจควบคุมของบริษัท

  (ดูเอกสารแนบ 1)

9.2 การสรรหากรรมการและผู้บริหาร

9.2.1 วิธีการคัดเลือกบุคคลที่จะแต่งตั้งเป็นกรรมการ

การคัดเลือกบุคคลที่บริษัทจะแต่งตั้งเป็นกรรมการนั้น เป็นไปตามข้อบังคับของบริษัท
ที่กำหนดให้ที่ประชุมผู้ถือหุ้นเป็นผู้เลือกตั้งกรรมการ ตามหลักเกณฑ์วิธีการดังต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)

เลือกตั้งบุคคลคนเดียว หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อย

เพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการ

เลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีที่บุคคลซึ่ง

ได้รับการเลือกตั้งในลำดับ ถัดลงมามีคะแนนเสียงเท่ากันเกินจำนวนกรรมการที่จะพึงมี หรือจะพึง

เลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

  9.2.2 วิธีการคัดเลือกบุคคลที่จะแต่งตั้งเป็นผู้บริหาร

  การคัดเลือกบุคคลที่บริษัทจะแต่งตั้งเป็นผู้บริหาร เป็นไปตามระเบียบของ

บริษัทที่กำหนดให้คณะกรรมการของบริษัท และผู้มีอำนาจตามที่กำหนดเป็นผู้พิจารณาแต่งตั้ง

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

-   ค่าตอบแทนของกรรมการ จำนวน 9 ราย ในปี 2543 ประกอบ

    ด้วย ค่าเบี้ยประชุม 1.56 ล้านบาท และค่าบำเหน็จประจำปี 2.70 ล้านบาท

  - ค่าตอบแทนรวมของกรรมการบริหารและผู้บริหาร รวม 9 ท่าน

  เท่ากับ 59.87 ล้านบาทในปี 2543 (ผู้บริหาร หมายถึง
  ผู้จัดการและผู้บริหารสี่รายแรกต่อจากผู้จัดการลงมา และผู้บริหารรายที่สี่ทุกราย)

  9.3.2 ค่าตอบแทนอื่น

  ที่ประชุมใหญ่สามัญผู้ถือหุ้นของบริษัทครั้งที่ 30 เมื่อวันพฤหัสบดีที่ 27 เมษายน 2543
  ได้มีมติอนุมัติการออกใบสำคัญแสดงสิทธิที่จะซื้อหุ้นสามัญจำนวนไม่เกิน 10,000,000 หน่วย
  เพื่อจัดสรรให้แก่กรรมการ และ/หรือพนักงานของบริษัท และ/หรือ บริษัทย่อย (ESOP
  Warrant) โดยคุณสมบัติของกรรมการหรือพนักงานที่จะได้รับการจัดสรรใบสำคัญแสดงสิทธิ
  จะต้อง ก) เป็นกรรมการ และ/หรือ พนักงานของบริษัท และ/หรือ บริษัทย่อย ข)
  จำนวนใบสำคัญแสดงสิทธิที่กรรมการ และ/หรือ
  พนักงานแต่ละรายจะได้รับไม่จำเป็นต้องมีจำนวนเท่ากัน ทั้งนี้ ขึ้นอยู่กับตำแหน่ง อายุงาน
  อัตราเงินเดือน ประวัติการทำงาน ผลงานในอดีต และศักยภาพในการทำงานของกรรมการ
  และ/หรือ พนักงาน ค) ยังคงเป็นกรรมการ และ/หรือเป็นพนักงานที่ดำรงตำแหน่งอยู่ในบริษัท
  และหรือบริษัทย่อย ณ วันที่มีการจัดสรรใบสำคัญแสดงสิทธิ
  โดยรายชื่อกรรมการที่ได้รับการจัดสรรใบสำคัญแสดงสิทธิ
  และจำนวนใบสำคัญแสดงสิทธิที่กรรมการแต่ละรายได้รับจากการจัดสรรมีดังนี้

+--------+--------------------+----------------------+----------------+
| ลำดับที่  | รายชื่อ              | ตำแหน่ง               | จำนว           |
|        |                    |                      | นใบสำคัญแสดงสิทธิ |
|        |                    |                      |                |
|        |                    |                      | (ESOP ) (หน่วย) |
+========+====================+======================+================+
| 1.     | นายสุพล วัธนเวคิน     | ประธานกรรมการบริหาร   | 250,000        |
+--------+--------------------+----------------------+----------------+
| 2.     | นายวิเชียร เจียกเจิม   | กรรมการผู้จัดการ        | 200,000        |
+--------+--------------------+----------------------+----------------+
| 3.     | นางสาวฐิตินันท์        | กรรมการ              | 100,000        |
|        | วัธนเวคิน            | ผู้ช่วยกรรมการผู้จัดการ    |                |
+--------+--------------------+----------------------+----------------+
| 4.     | นายประวิทย์ วรุตบางกูร | กรรมการ              | 100,000        |
|        |                    | ผู้ช่วยกรรมการผู้จัดการ    |                |
+--------+--------------------+----------------------+----------------+
| 5.     | นายวีระพล ไพรัชเวทย์  | กรรมการ              | 100,000        |
|        |                    | ผู้ช่วยกรรมการผู้จัดการ    |                |
+--------+--------------------+----------------------+----------------+
| 6.     | นายธนวัฒน์ เนียมทรัพย์  | กรรมการ              | 100,000        |
|        |                    | ผู้ช่วยกรรมการผู้จัดการ    |                |
+--------+--------------------+----------------------+----------------+
| 7.     | นายคียิน แซ่วู         | ประธานกรรมการตรวจสอบ | 50,000         |
+--------+--------------------+----------------------+----------------+
| 8.     | นายธานินทร์ จิระสุนทร  | กรรมการตรวจสอบ       | 50,000         |
+--------+--------------------+----------------------+----------------+
| *9.    | นายพิชัย ดัชณาภิรมย์    | กรรมการตรวจสอบ       | 50,000         |
+--------+--------------------+----------------------+----------------+

หมายเหตุ * ปัจจุบันได้ลาออกจากการเป็นกรรมการแล้ว

  9.3.3 เงินกองทุนสำรองเลี้ยงชีพ

  กรรมการและผู้บริหารที่เป็นพนักงานของบริษัทจะต้องเป็นสมาชิกกองทุนสำรองเลี้ยงชีพซึ่งตามนโยบาย
  บริษัทและพนักงานมีความประสงค์ในการจัดตั้งกองทุนสำรองเลี้ยงชีพขึ้น
  เพื่อเป็นสวัสดิการและหลักประกันแก่พนักงาน เมื่อออกจากงาน ทุพพลภาพ ปลดเกษียณ ตาย หรือ
  ลาออกจากกองทุน ในปี 2543 บริษัทจ่ายสมทบเข้าเงินกองทุนสำรองเลี้ยงชีพ
  ที่เป็นส่วนของกรรมการบริหารและผู้บริหาร 9 ท่าน รวมเป็นมูลค่า 1.0 ล้านบาท

9.4 การกำกับดูแลกิจการ

  คณะกรรมการบริษัท ประกอบด้วยกรรมการที่เป็นผู้บริหารงานของบริษัท
  และกรรมการอิสระที่เป็นกรรมการตรวจสอบด้วย
  การปฏิบัติงานของคณะกรรมการบริษัทเป็นไปตามข้อพึงปฏิบัติที่ดีสำหรับกรรมการบริษัทจดทะเบียน
  ( Code of Best Practices ) ตามแนวทางของตลาดหลักทรัพย์แห่งประเทศไทย
  โดยคณะกรรมการทราบถึงบทบาทหน้าที่ และความรับผิดชอบว่าจะต้องใช้ความรู้ ความสามารถ
  และประสบการณ์ที่จะเป็นประโยชน์ต่อการดำเนินธุรกิจ และมีจริยธรรมในการดำเนินธุรกิจ
  ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
  ตลอดจนมติที่ประชุมผู้ถือหุ้น ด้วยความซื่อสัตย์ สุจริต ระมัดระวังผลประโยชน์ของบริษัท
  และมีความรับผิดชอบต่อผู้ถือหุ้นโดยสม่ำเสมอ

9.5 นโยบายและวิธีการดูแลผู้บริหารในการใช้ข้อมูลภายใน

  บริษัทมีนโยบายในการเปิดเผยข้อมูลของผู้บริหารอย่างโปร่งใสและสามารถตรวจ

  สอบได้โดยการกำหนดให้กรรมการและผู้บริหารต้องจัดทำรายงานการถือครองหลักทรัพย์ในบริษัทของกรรมการ
  และ/หรือผู้บริหาร และคู่สมรสและบุตรที่ยังไม่บรรลุนิติภาวะ

  นอกจากนี้บริษัทยังมีข้อกำหนดในเรื่องความซื่อสัตย์โดยกำหนดห้ามไม่ให้

  กรรมการและพนักงานของบริษัททุกคน อาศัยอำนาจหน้าที่ หรือโอกาสในการทำงาน
  เพื่อแสวงหาประโยชน์ใดๆ อันขัดต่อจริยธรรม จรรยาบรรณและวิชาชีพของตน ขัดต่อกฎระเบียบ
  หรือประโยชน์ของบริษัท

การควบคุมภายใน

บริษัทมีความเห็นว่า บริษัทและบริษัทย่อย มีระบบการควบคุมภายในที่เพียง

พอ และเหมาะสม ซึ่งสามารถป้องกันทรัพย์สินของบริษัท และบริษัทย่อย
อันเกิดจากการที่ผู้บริหารนำไปใช้โดยมิชอบ หรือโดยไม่มีอำนาจ อย่างเพียงพอ และครบถ้วน
ที่ผ่านมาบริษัท และบริษัทย่อยไม่มีข้อบกพร่องเกี่ยวกับระบบการควบคุมภายใน ทั้งนี้
คณะกรรมการตรวจสอบ ซึ่งเป็นกรรมการอิสระด้วย ไม่มีความเห็นที่แตกต่างจากคณะกรรมการบริษัท
และ ผู้สอบบัญชีไม่มีข้อสังเกตเกี่ยวกับการควบคุมภายใน ที่เป็นสาระสำคัญประการใด
นอกจากนี้การทำรายการระหว่างกันของบริษัท กับบุคคลที่อาจมีความขัดแย้ง
เป็นการทำรายการระหว่างกันที่เป็นปกติของการทำธุรกิจทั่วไป
ซึ่งบริษัทได้เปิดเผยไว้ในหมายเหตุประกอบงบการเงินอยู่แล้ว
ดังนั้นรายการดังกล่าวเป็นการทำธุรกิจทั่วไปที่เหมาะสมดีอยู่แล้ว

9.6 บุคลากร

  ในปัจจุบัน บริษัท มีพนักงานประจำ 468 คน และพนักงานอื่นๆ จำนวน 180 คน
  แยกเป็นพนักงานที่ประจำอยู่ส่วนกลาง จำนวน 435 คน และประจำอยู่ในส่วนภูมิภาค จำนวน
  213 คน จากพนักงานทั้งหมดสามารถแบ่งเป็นสายงานหลักๆ ได้ 7 สาย ได้แก่
  สายพัฒนาธุรกิจสินเชื่อทั่วไป 1 และ 2 สายพัฒนาธุรกิจเงินทุน สายบริหารเงิน สายบริหารหนี้
  สายสินเชื่ออุปโภคบริโภค และสายปฏิบัติการบริหารกลาง ณ 31 ธันวาคม 2543 พนักงานของ
  บริษัท ได้ผลตอบแทนในรูปค่าใช้จ่ายพนักงานรวมเป็นเงินทั้งสิ้น 269 ล้านบาท หรือเท่ากับ 22.4
  ล้านบาทต่อเดือน ซึ่งผลตอบแทนได้รวมถึง เงินเดือน โบนัส เงินสมทบกองทุนสำรองเลี้ยงชีพ
  และสวัสดิการพนักงานทั่วไป เช่น การรักษาพยาบาล การสันทนาการ และเครื่องแบบพนักงาน
  เป็นต้น และในระยะเวลา 3 ปีที่ผ่านมาบริษัทไม่เคยมีข้อพิพาทด้านแรงงานที่สำคัญแต่อย่างใด

  บริษัทและบริษัทย่อยมีนโยบายในการปรับปรุงวิธีการ ระบบงาน
  และเพิ่มพัฒนาประสิทธิภาพการทำงานของพนักงาน โดยมีการอบรมและเสริมความรู้ต่างๆ
  ที่จำเป็นให้กับพนักงาน เพื่อรองรับการแข่งขัน
  และเพิ่มบริการแก่ลูกค้าของบริษัทและบริษัทย่อยให้ดียิ่งขึ้น

  ด้านนโยบายในการพัฒนาพนักงาน บริษัทตระหนักถึงความสำคัญในการพัฒนาทรัพยากรบุคคล
  โดยมีการจัดทำแผนการฝึกอบรมและพัฒนาพนักงานทุกระดับ (Training Road Map)
  และจัดฝึกอบรมทั้งภายในองค์กร (In House Training)
  และการส่งพนักงานไปเข้ารับการอบรมภายนอก ทั้งในเรื่องเกี่ยวกับงานที่รับผิดชอบ
  (Functional Training) และการพัฒนาทักษะการจัดการ (Management Training)
  ทั้งนี้เพื่อให้พนักงานมีความรอบรู้ความเชี่ยวชาญ และติดตามทันการเปลี่ยนแปลงอยู่ตลอดเวลา
  และนำความรู้มาประยุกต์ใช้ในการทำงานได้อย่างมีประสิทธิภาพ